Lietuvos ir Maldyvų santykiai

Lietuvos ir Maldyvų santykiai – dvišaliai tarptautiniai santykiai tarp Lietuvos ir Maldyvų. Santykiai tarp dviejų šalių siekia pirmąjį atkurtos Lietuvos nepriklausomybės dešimtmetį, kai 1999 m. gruodžio 2 d. tarp Lietuvos ir Maldyvų buvo užmegzti oficialūs diplomatiniai santykiai.

Lietuvoje 2022 m. pradžioje gyveno du Maldyvų piliečiai.

Abi šalys yra Jungtinių Tautų narės.

Santykių istorija 
Diplomatiniai santykiai tarp dviejų valstybių užmegzti 1999 m. gruodžio 2 d.

2003 m. rugsėjo 29 d. Niujorke (JAV) įvyko susitikimas tarp Lietuvos ir Maldyvų užsienio reikalų ministrų. Dalyvaudamas Jungtinių Tautų Generalinės Asamblėjos 58-osios sesijos bendruosiuose debatuose Lietuvos užsienio reikalų ministras Antanas Valionis Lietuvos kandidatavimą į JT Ekonominį ir Socialinį Komitetą aptarė su Maldyvų užsienio reikalų ministru.

2010 m. rugsėjo 23 d. Lietuvos užsienio reikalų ministras Audronius Ažubalis Jungtinėse Tautose Niujorke pirmininkavo Lietuvos ir Pasaulio moterų lyderių tarybos iniciatyva organizuotame Demokratijų bendrijos ministrų susitikime (). Susitikimo tema – „Moterys – kritinė demokratinio valdymo jėga“, jame kalbą sakė ir Lietuvos prezidentė Dalia Grybauskaitė, pasisakė Maldyvų užsienio reikalų ministras. Tų pačių metų rugsėjo 30 d. Jungtinių Tautų Žmogaus teisių taryba Ženevoje (Šveicarija) bendru sutarimu priėmė rezoliuciją dėl teisių į taikių susirinkimų laisvę ir į asociacijų laisvę, o tarp rezoliucijos iniciatorių ir teikėjų buvo Lietuva, Maldyvai ir dar penkios valstybės. 2019 m. ši rezoliucija JT Žmogaus teisių tarybos bendru konsensusu buvo priimta.

2022 m. Rusijai užpuolus Ukrainą Lietuvos teisingumo ministrė ragino nesuteikti leidimo Rusijos jachtoms Maldyvuose.

Ekonominiai santykiai 
2018 m. duomenimis, prekybos apyvarta tarp Lietuvos ir Maldyvų siekė 1 mln. eurų.

Prekybos balanse dominuoja eksportas iš Lietuvos į Maldyvus.

 Eksportas sudaro 1 mln. eurų.
 Importas sudaro 1,6 tūkst. eurų.

Pilietiniai mainai

Diplomatinis atstovavimas 
Nei Lietuva, nei Maldyvai nėra viena kitai akreditavusios ambasadorių ar konsulų.

Šaltiniai

Nuorodos 
 Maldyvai | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Lietuvos diplomatiniai santykiai
Maldyvai